વિમાંશીનો મૃતદેહ મળ્યા બાદ એક તબક્કે રાની પશુના હુમલામાં મોત થયાની વાત વહેતી થઈ હતી. જેના પગલે પોલીસે વન વિભાગને જાણ કરી હતી. ત્યારબાદ જામવાળા એસીએફ ડી.પી.વાઘેલા અને રેન્જ ફોરેસ્ટ ઓફિસર જાડેજા સહિતનો સ્ટાફ ઘટના સ્થળે દોડી આવ્યો હતો. તરૂણીના મૃતદેહનું નિરીક્ષણ બાદ ઈજાના નિશાન રાની પશુના હુમલાના ન હોવાનું જણાવ્યું હતું. ત્યારબાદ મૃતદેહને પોસ્ટમોર્ટમ માટે ખસેડવામાં આવ્યો હતો.